Wolseley

**Wolseley Motor Company** var en britisk bilprodusent stiftet i 1905. Etter 1935 var det eid av større selskaper, men Wolseley-navnet forble et eksklusivt bilmerke frem til 1975.

## Historie
Opphavet til selskapet som bilmerke var mot slutten av 1800-tallet, da 30 år gamle Herbert Austin, den gang ansatt som verkstedsjef hos *Wolseley Sheep Shearing Company*, ble interessert i motorer og biler. Vinteren 1895-96 laget han sin egen versjon av et design han hadde sett i Paris av Léon Bollée. Senere fant han ut at et annet britisk selskap hadde kjøpt rettighetene, så Austin måtte utvikle sitt eget design. I 1895 ble *Wolseley Autocar No. 1* presentert, en trehjulet bil med uavhengig hjuloppheng bak, midtmontert motor og plass til to voksne. Den var ingen suksess, og ingen ble solgt. I 1901 ble bilavdelingen skilt ut (med finansiering fra *Vickers*) i et eget selskap i *Adderley Park*, Birmingham. Austin drev det nye Wolseley-selskapet i en kort periode for han sluttet for å starte sitt eget selskap, Austin Motor Company, i 1905.

Wolseley kjøpte Siddeley Autocar Company, og satt stifteren, John Davenport Siddeley, ved roret. Siddeley (senere Baron Kenilworth) ga merket navnet Wolseley-Siddeley, men forlot selskapet i 1910 for å drive Deasy Motor Company, som senere ble Siddeley-Deasy. Dette slo seg senere sammen med Armstrong-Whitworth til å bli Armstrong-Siddeley.

### Wolseley Motor Company
Selskapet fikk navnet Wolseley Motor Company i 1914. Det startet også produksjon i Montréal og Toronto, Canada under navnet Wolseley Motors Limited. Dette ble til *British and American Motors* etter 1. verdenskrig.

I 1918 stiftet Wolseley et selskap i Tokyo, Japan i samarbeid med *Ishikawaiama Ship Building and Engineering*. Den første japanskbygde Wolseley-bilen rullet av produksjonsbåndet i 1922. Etter 2. verdenskrig ble det japanske selskapet omorganisert, og endret navn til Isuzu Motors (i 1949). I dag er Isuzu en del av General Motors.

Wolseley vokste raskt ved å selge eksklusive bilmodeller, og åpnet også en forhandler, Wolseley House, på Piccadilly (ved siden av Ritz Hotel), hvor det i dag ligger en restaurant ved navn The Wolseley. Økonomien var anstrengt, og selskapet gikk konkurs i oktober 1926.

### Nuffield
Etter konkursen ble selskapet kjøpt av William Morris for 730 000 britiske pund i 1926. Morris ga selskapet navnet Wolseley Motors, og samlet produksjonen i Birmingham.

I 1935 ble Wolseley et underselskap av Morris Motor Company, og Wolseley-modellene ble snart basert på Morris-modeller. Den ble en del av Nuffield-organisasjonen sammen med Morris og Riley/Autovia i 1938.

Etter krigen ble produksjonen av Morris og Wolseley samlet i Oxford, og modellene var stort sett like med unntak av logoen. De første Wolseleymodellene etter krigen, 4/50 og 6/80 var basert på Morris Oxford MO. Senere delte Wolseleymodellene karosserier og chassis med Riley, særlig 4/44 og 6/90.

I 1957 ble Wolseley 1500 lansert, basert på den planlagte etterfølgeren til Morris Minor. Året etter debuterte Wolseley 15/60, en ny sedan designet av Pininfarina. Den lille Wolseley Hornet var basert på Mini, mens karosseriet ble delt med Riley som Riley Elf. I 1967 ble en versjon av Austin 1800 lansert som Wolseley 18/85. Merkenavnet Riley som lenge overlappet Wolseley ble lagt ned i 1969. Wolseley fortsatte i redusert utgave med Wolseley Six i 1972, en variant av den sekssylindrede Austin 1800, Austin 2200. Den ble lagt ned etter knappe tre år til fordel for den kortlivede Wolseley 18-22 som var basert på Leyland Princess (også kjent som 18-22 serien) og kun solgt i syv måneder inntil den serien ble omdøpt til Princess.

Idag er merket Wolseley eid av Nanjing Automobile Group, og inngikk som en del av verdiene i MG Rover Group.

## Oversikt over Wolseleymodeller

### 1920 og 1930-årene
* Firesylindrede
** 1920-1924 Wolseley 10 
** 1920-1927 Wolseley 15
** 1934-1935 Wolseley Nine
** 1935-1936 Wolseley Wasp
** 1936-1937 Wolseley 10/40
** 1936-1939 Wolseley 12/48
** 1939-1939 Wolseley Ten
* Sekssylindrede
** 1920-1924 Wolseley 20
** 1930-1936 Wolseley Hornet
** 1927-1932 Wolseley Viper
** 1930-1935 Wolseley 21/60
** 1933-1935 Wolseley Sixteen
** 1935-1936 Wolseley Fourteen
** 1935-1935 Wolseley Eighteen
** 1936-1938 Wolseley 14/56
** 1937-1938 Wolseley 18/80
** 1935-1937 Wolseley Super Six 16HP, 21HP, 25HP
** 1938-1939 Wolseley 14/60
** 1938-1939 Wolseley 16/65
** 1938-1939 Wolseley 18/85
** 1937-1939 Wolseley 16HP, 21HP, 25HP
* Åttesylindrede
** 1928-1931 Wolseley 21/60 Straight Eight

### Oversikt over etterkrigsmodeller
Wolseley brukte lenge et system med fire siffer, inntil 1948 ga nummeret skattbar motoreffekt i hestekrefter som angitt av Royal Automobile Club. 14/60 var altså gradert med 14 hk av RAC, mens den faktisk leverte 60 hk. Etterhvert gikk de to første sifrene over til å angi antall sylindre. Etter 1956 endret nummeret igjen til å angi motorens volum. Wolseley 15/60 var da en 1,5 liters motor som leverte 60 hk. Til slutt ble hele navnesystemet oppgitt.

* Firesylindrede
** 1939-1948 Wolseley Ten (Morris Ten)
** 1937-1948 Wolseley 12/48 (Førkrigsversjonen var Series III)
** 1946-1948 Wolseley Eight (Morris Eight Series E)
** 1947-1955 Wolseley Oxford Taxi
** 1948-1953 Wolseley 4/50 (Morris Oxford MO)
** 1952-1956 Wolseley 4/44 (MG Magnette ZA/ZB)
** 1956-1958 Wolseley 15/50 (MG Magnette ZB)
** 1957-1965 Wolseley 1500 (tilsvarende Riley One-Point-Five, basert på Morris Minor)
** 1958-1961 Wolseley 15/60 (Austin A55 ''(MkII)'' Cambridge)
** 1961-1969 Wolseley Hornet (tilsvarende Riley Elf, basert på Mini)
** 1961-1971 Wolseley 16/60 (Austin A60 Cambridge)
** 1965-1974 Wolseley 1100/1300 (BMC ADO16)
** 1967-1971 Wolseley 18/85 (Austin 1800)
* Sekssylindrede
** 1938-1948 Wolseley 14/60 (Førkrigsversjonen var Series III)
** 1938-1948 Wolseley 18/85 (Førkrigsversjonen var Series III)
** 1938-1948 Wolseley 25 (Førkrigsversjonen var Series III)
** 1948-1954 Wolseley 6/80 (Morris Oxford MO)
** 1954-1959 Wolseley 6/90 (Riley Pathfinder)
** 1959-1961 Wolseley 6/99 (Austin A99 Westminster)
** 1961-1968 Wolseley 6/110 (Austin A110 Westminster)
** 1972-1975 Wolseley Six (Austin 1800)
** Mars-oktober 1975 Wolseley (18-22 series sedan) (Leyland Princess)
* Også produsert:
** Wolseley 4/60 (Nederlandsk versjon av 16/60)
** Wolseley 24/80 (Australsk versjon av 15/60 and 16/60, men sekssylindret; tilsvarende Austin Freeway)
** Wolseley 300 (Dansk versjon av 6/99 and 6/110)

## Se også

## Eksterne lenker
* Austin-Rover nettsted med «familiehistorien» for mange Wolseleymodeller (engelsk)